घरेलू नुस्खों द्वारा (Home Remedies) त्वचा की नियमित देखभाल करें अपने छिद्रों को छिपा कर स्किन ट्रीटमेंट का उपयोग करके
त्वचा पर छिद्रों के ऊपर बर्फ के टुकड़े को लगभग 10 से 15 सेकेंड तक घिसने से आप की कुछ देर के लिए त्वचा कस जाएगी, छिद्र भर जाएँगे, और छिद्र छोटे दिखेंगे। एक चम्मच (tablespoon) बेकिंग सोडा और थोडे से पानी को मिला कर एक पेस्ट तैयार करें।  इस पेस्ट को उस जगह लगाएँ जहाँ पर आप को समस्या है और इसे गुनगुने पानी से धोने से पहले 5 से 10 मिनिट के लिए सूखने दें। यह छिद्रों की उपस्थिति को कम करने में और मुँहासों से लड़ने में मदद करेगा। अंडे की सफेदी का मास्क छिद्रों को कसने, और उन्हें छोटा दिखाने के लिए अच्छा माना जाता हैं।  1/4 कप ताज़े संतरे के रस के साथ 2 कच्चे अंडे की सफेदी मिलाएँ। इस मास्क को चेहरे पर लगाएँ और इसे गुनगुने पानी से धोने से पहले 15 मिनिट के लिए रहने दें। संतरे का रस आपकी रंगत निखारने में भी मदद करता है। जब रोम छिद्र धूल मिट्टी और तेल से ढँक जाते हैं, तब ये और भी बड़े और साफ़ दिखने लगते हैं। इसलिए, अपनी त्वचा के ऊपर जमा धूल मिट्टी और तेल की मात्रा को कम करने के लिए यह ज़रूरी है कि आप अपने चेहरे को साफ रखें।  अपने चेहरे को सुबह एक बार और शाम को एक बार अच्छी तरह धोएँ। इस से ज़्यादा बार धोने के कारण आप की त्वचा सूखी, इस में जलन और इस के कारण रोम छिद्र और भी बड़े लग सकते हैं। अपने चेहरे को एक (बिना सल्फेट युक्त) सौम्य क्लींजर (gentle cleanser) से धोएँ और बहुत गर्म पानी की जगह गुनगुने पानी का प्रयोग करें। चेहरे को एक साफ और मुलायम तौलिए से सौम्यता से थपथपा कर (घिसें नहीं) सुखाएँ। त्वचा को एक्स्फोलीएट करने से चेहरे की मृत त्वचा को हटाने में मदद मिलती है, जो सामान्यतः त्वचा पर मौजूद धूल मिट्टी और तेल के साथ मिल कर रोम छिद्रों में अवरोध पैदा कर देतीं हैं।   एक अच्छे फेसिअल स्क्रब (scrub) का उपयोग कर हफ्ते में दो बार चेहरे को एक्स्फोलीएट करना चाहिए। ध्यान रखें की आप जो स्क्रब उपयोग कर रही हैं वह त्वचा पर ज्यादा रफ़ (rough) या घर्षणशील न हो अन्यथा आपकी त्वचा को नुकसान पहुँच सकता है। वैकल्पिक रूप से, आप अपने चेहरे को एक्स्फोलीएट करने के लिए एक धुले हुए साफ कपड़े को हल्के हाथ से चेहरे पर घुमा कर उपयोग कर सकते हैं, या फिर आपकी किचन में उपस्थित सामग्रियों से एक प्राकृतिक घरेलू स्क्रब बना कर  उपयोग करें। यदि आप समर्थ हैं तो, स्प्लरजिंग (splurging) एक मोटर चलित ब्रश के बारे में सोचें, जैसे कि क्लारिसोनिक (clarisonic) जो कि त्वचा को साफ करने के साथ ही परत भी निकाल देती है, और ऐसा यह आप के हाथों की तुलना में दुगुनी गति से आप के चेहरे को साफ करती है। स्वस्थ त्वचा के लिए मोस्चराइज़र बहुत ही ज़रूरी होते  हैं। यह त्वचा को शुष्क होने से रोकते हैं, जो सामान्यतः बड़े रोम छिद्र का कारण होती है   मोस्चराइज़र खरीदते वक्त "'noncomedogenic लेबल जिस का मतलब है कि ये आपके रोमछिद्रों में अवरोध नही करेगा, की ओर ज़रूर ध्यान दें।  यदि आप की त्वचा संवेदनशील है, तो आप को रंग या सुगंधयुक्त मोस्चराइज़र, जो कि जलन पैदा कर सकते हैं, से दूर रहना चाहिए। रोम छिद्रों की दिखावट को कम करने के लिए भाप ट्रीटमेंट बेहद श्रेष्ठ तरीका है। ऐसा इसलिए क्योंकि गर्म भाप रोम छिद्रों को खोल देती है और कोई भी गंदगी या तेल के जमाव को बाहर निकाल फेंकती है।  भाप ट्रीटमेंट तैयार करने के लिए, थोड़े पानी को उबालें, और इसे गर्मी को रोकने वाले (heat proof bowl) कटोरे में रखें। यदि आप की त्वचा में मुँहासे की समस्या है तो इस में कुछ दो या चार बूँदें टी ट्री ऑइल (tea tree oil) की मिलाएँ। अपने चेहरे को कटोरे पर झुकाएँ और अपने सिर पर एक तौलिया डाल दें। भाप को आप के चेहरे पर लगभग दस मिनिट के लिए लगने दें। जब आप का हो जाए तो अपने चेहरे को ठंडे पानी से धो लें। ऐसा करने से आप के चेहरे से सारी गंदगी धूल जाएगी और आप के रोम छिद्र भरने में मदद मिलेगी। क्ले मास्क आप के रोम छिद्रों में जमा हुई गंदगी, मृत त्वचा और तेल को बाहर निकाल कर इन छिद्रों के आकार को कम करेगा।   अपनी किसी स्थानीय दवा या सौंदर्य सामग्री की दुकान से मिट्टी का आवरण खरीदें या फिर अपने घर पर ही एक चम्मच मुल्तानी मिट्टी, एक चम्मच ओट मील और एक चम्मच पानी मिला कर मास्क तैयार कर सकते हैं। अपने चेहरे को अच्छी तरह से धो लें फिर इस क्ले मास्क को लगाएँ और इसे 15 मिनिट के लिए छोड़ दें जब तक कि मिट्टी अच्छी तरह से नहीं सूख जाती। आप के चेहरे को आवरण के अंदर से कसा हुआ महसूस होना चाहिए। गुनगुने पानी से मिट्टी को साफ कर लें, फिर थपथपा कर अपने चेहरे को सुखा लें। इसे हफ्ते में एक बार दोहरायें। बहुत से लोग इसे महसूस नहीं करते लेकिन, सूर्य से निकली UV किरणें त्वचा के सहायक कोलेजन (collagen) को क्षति पहुँचाते हैं। कोलेजन के बिना हमारे रोम छिद्र घिस सकते हैं, और बहुत ज़्यादा दिखाई देने लगते हैं।  आप हर रोज़ सनस्क्रीन पहन कर ऐसा होने से रोक सकते हैं। आप SPF युक्त रोजाना उपयोग हेतु मोस्चराइज़र भी खरीद सकते हैं, तब यह ज़्यादा कठिन नहीं होगा। जब आप ज़्यादा समय घर से बाहर बिताते हैं, तो आप को एक टोपी (hat) और सनग्लासस (sunglasses) भी पहनना चाहिए, यह सूर्य से निकलने वाली क्षतिपूर्ण किरणों से रक्षा करेंगे। ब्लेकहेड्स और पिंपल्स को दबा कर या खींच कर हटाना एक बहुत ही बेकार विचार होगा। यदि आप ऐसा ग़लत तरीके से करते हैं, तो आप रोम छिद्रों को क्षति पहुँचा कर इन्हें और भी ज़्यादा बड़ा बना देते हैं।  ब्लेकहेड्स को खींच कर आप अपनी उंगलियों और नाखूनों से जीवाणुओं का आदान प्रदान करते हैं जिससे कि आप के ब्लेकहेड्स, गंदे पिंपल्स में बदल जाते हैं। अगर ब्लेकहेड्स को निकालना ही है तो कीटाणुरहित बने हुए ब्लेकहेड्स एक्सट्रैक्टर ( sterlized comedone extractor) का उपयोग करें, और आप इसे ऑनलाइन या किसी दवा की दुकान से भी खरीद सकते हैं। अपनी सेहत का ध्यान रखें। ये आपकी त्वचा को सुन्दर दिखाने में महत्वपूर्ण भूमिका निभाती है। खूब सारा पानी पियें, अपनी डाइट को बैलेंस रखें और रोज़ वर्कआउट करना न भूलें। इससे आपकी बॉडी के टॉक्सिन्स बाहर निकलते हैं और त्वचा चिकनी और चमकदार दिखती है।  दिन भर में कम से कम 8 गिलास पानी जरूर पियें।  अपनी डाइट से प्रोसेस्ड फ़ूड और ज्यादा तेल, मसाले वाली चीज़ें बाहर रखें और इसके बदले ज्यादा से ज्यादा फल, हरी सब्ज़ियां और सलाद का सेवन करें।  कई केसेस में स्किन टाइप आनुवांशिक होता है, जो आपको अपने पेरेंट्स से मिलता है। अगर ऐसा है तो उसे ज्यादा बदलने की कोशिश न करें। अपने छिद्रों को कम करने के बजाय, आप इन्हें कन्सीलर, फाउंडेशन और पाउडर से ढँक सकते हैं। हालांकि यह एक बहुत ही अस्थाई तरीका है लेकिन जरूरत के हिसाब से आप इसे अपना कर अपनी त्वचा को सुन्दर दिखा सकते हैं।  आप की त्वचा से मिलता हुआ कन्सीलर और फाउंडेशन खरीदें, इस से आप की त्वचा प्राकृतिक दिखेगी। यदि आप की त्वचा तैलीय प्रवत्ति की है तो मेटीफाइंग (mattifying) मेकअप और यदि आप की त्वचा शुष्क प्रवत्ति की है तो मोस्चराइज़िंग (moisturising) मेकअप का उपयोग करें। स्पंज या ब्रश का उपयोग कर के मेकअप को हल्के से और समान रूप से लगाएँ। एक जगह पर बहुत ज़्यादा ना लगाएँ, इस से आप जिस भाग को छिपाना चाह रहे हैं, वह और भी ज़्यादा उजागर होने लगेगा। बैक्टीरिया की उत्पत्ति से बचाने के लिए अपने ब्रश या स्पंज को समय- समय पर धोते रहें। रात को अच्छी तरह से मेकअप साफ करना ना भूलें। इसे ऐसे ही छोड़ कर आप अपने छिद्रों को अवरोधित कर देंगे और इस से ये और भी बेकार दिखेंगे। मेकअप के नीचे प्राइमर लगाना आप की त्वचा को दोषरहित दिखाने का सबसे अच्छा तरीका है।  एक अच्छा प्राइमर (विशेषतः सिलिकॉन युक्त) अस्थायी रूप से आप के छिद्रों को बिना अवरोध के भर देगा। यह आप के छिद्रों को लगभग अदृश्य कर के, मेकअप को समतल सतह प्रदान करता है। ब्लॉटिंग पेपर का उपयोग कर आप अपने चेहरे को बगैर ड्राई दिखाए अतिरिक्त तेल सोख सकते हैं और त्वचा को चिकना दिखा सकते हैं। You can find blotting papers at your local drug store or pharmacy, or online. रेटिनोल विटामिन ए (vitamin A) का व्युत्पन्न है, जिस का उपयोग बहुत से एंटी-एजिंग (anti aging) और मुँहासों वाले उत्पादों में होता है।  रेटिनोल कोशिकाओं की बढ़त करता है, जो रोम छिद्रों को खोल कर इन्हें कम छोटा दिखाने में मदद करता है।  रेटिनोल सिर्फ़ सलाह पर ही मिलता है, तो इस उपचार को लेने से पहले आप को अपने चिकित्सक से या त्वचा विशेषज्ञ से सलाह ले लेनी होगी। लेज़र उपचार से आप के रोम छिद्रों का स्थिर समाधान हो जाता है।  नॉन-एब्लेटिव (Non-ablative) लेज़र उपचार जैसे कि मेडलाइट (Medlite), जेनसिस (Genesis) और फ्रेक्सल (Fraxel) कॉलेजन के उत्पादन को बढ़ाते हैं, जो रोम छिद्रों को कस कर उन्हें दिखने में छोटा बना देता है। लेज़र उपचार का मूल्य ही इस की सबसे बड़ी बाधा है। आप को लगभग दो से तीन बार में ही करीब 30 से 35 हजार रुपये तक हर बार लग सकते हैं। एक्युटेन दवा की सलाह गंभीर मुँहासों के लिए दी जाती है।   यह एक अकेला ऐसा उपचार है जो छिद्रों को दिखने में छोटा करने की बजाय उन्हें भौतिक रूप से कम करते हैं। हालाँकि, एक्युटेन एक बहुत ही प्रबल दवा है जो गंभीर रूप से त्वचा को सुखा देती है। और जब उपचार ख़त्म हो जाता है तो छिद्र वापस अपने आकार में आ जाते हैं।
बर्फ का उपयोग करें: बेकिंग सोडा का उपयोग करें: एग वाइट मास्क (egg white mask): अपने चेहरे को साफ रखें: त्वचा को एक्स्फोलीएट (Exfoliate) करें: मुँहासे रोकने वाले मोस्चराइज़र का उपयोग करें: चेहरे पर भाप (steam tratment) का प्रयोग करें: क्ले मास्क (clay mask) का प्रयोग करें: हर दिन सनस्क्रीन (sunscreen) लगायें: ब्लेकहेड्स (blackheads) और पिंपल्स (pimples) को न तो खींचें और न ही उन्हें दबाएँ: अपना ध्यान रखें: मेकअप (make-up) करें: त्वचा प्राइमर (primer) का उपयोग करें: ब्लॉटिंग पेपर (blotting paper) का उपयोग करें: रेटिनोल (Retinol) युक्त उत्पादों का उपयोग करें: लेज़र उपचार (laser treatment) लें: एक्युटेन (accutane) के लिए सलाह लें:
https://www.wikihow.com/Close-Large-Pores https://www.wikihow.com/Close-Large-Pores https://www.wikihow.com/Close-Large-Pores https://www.wikihow.com/Close-Large-Pores
Using Home Remedies Practicing Good Skin Care Disguising Your Pores Using Skin Treatments